‘ভয় পাচ্ছি’, কেন্দ্রীয় বাহিনী না সরানোর আর্জি মণিপুরবাসীর

ইম্ফল: উয়োক পাহাড় (Uyok hills) থেকে ওদের সরাবেন না। কেন্দ্রীয় বাহিনী (Central Force) এখানে মোতায়েন থাকুক। প্রশাসনকে এমনটাই কাতর আবেদন জানালেন মণিপুরবাসী (Manipur)।

সম্প্রতি ইম্ফল (Imfal) পূর্ব জেলার সীমান্তবর্তী সাইবোল গ্রামে (Saibol village) মোতায়েন আছে বিএসএফ ও সিআরপিএফ জওয়ান। কিন্তু চাপের মুখে তাদের অন্যত্র সরিয়ে দেওয়া হচ্ছে। মণিপুরবাসী জানিয়েছ, তারা খুব ভয়ের মধ্যে আছে। তাই কেন্দ্রীয় বাহিনীকে না সরানোর আর্জি জানিয়েছে তারা।

সাইবোলের কাছাকাছি থামনাপোকপি, সানসাবি এবং ইয়াংগাংপোকপির গ্রামবাসীরা সোমবার সন্ধ্যা থেকে উয়োক পাহাড়ের পাদদেশে অবস্থান করছেন, বলে কর্মকর্তারা জানিয়েছেন।

আরও পড়ুন: ইন্টারপোলের সঙ্গে কাজ করবে রাজ্য পুলিশ, উদ্বোধন হল ‘ভারতপোল’ পোর্টাল

গত ৩১ ডিসেম্বর মহিলাদের উপর নিরাপত্তা বাহিনীর লাঠি চার্জের অভিযোগে প্রতিবাদ জানায় কুকি উপজাতি। ফের উত্তেজনা ছড়ায়।

সাইবোল থেকে কেন্দ্রীয় বাহিনী অপসারণে অফিসারের ব্যর্থতার অভিযোগে ৩ জানুয়ারি সন্ধ্যায় উন্মত্ত জনতা হামলা চালায়। আহত হন কাংপোকপি জেলার পুলিশ সুপার।

মাঙ্গি লেইমা নামে এক অবস্থানকারি জানিয়েছেন, আমারা শুনেছি উয়োক পাহাড়ে নিযুক্ত কেন্দ্রীয় বাহিনীকে সরিয়ে দেওয়া হবে। আমরা সিআরপিএফ ও বিএসএফকে অনুরোধ করছি, কুকি গোষ্ঠীর চাপে তারা যেন নতি স্বীকার না করে। বাহিনী তুলে নিলে সশস্ত্র বিক্ষুদ্ধ বাহিনী গ্রামবাসীদের উপর হামলা চালাবে।

গত মাসেই সাইবোল গ্রামের সীমানায় তাদের অবস্থান থেকে সন্দেহভাজন সশস্ত্র কুকি জঙ্গিরা থামনাপোকপি এবং সানসাবির নিচু গ্রামগুলির দিকে গুলি চালালে একজন পুলিশ সদস্য সহ চারজন আহত হয়৷ এর পর কেন্দ্রীয় বাহিনী সাইবোল গ্রামে অবৈধ বাঙ্কারগুলি ভেঙে দেয়

২০২৩ সাল থেকে জাতি হিংসায় দাঙ্গায় উত্তপ্ত মণিপুর। প্রায় ২৫০’র বেশি মানুষ হয়েছে, প্রায় হাজারের বেশি মানুষ ঘর বাড়ি ছেড়ে ত্রাণ শিবিরে আশ্রয় নিয়েছে।

দেখুন অন্য খবর:

&nbsp ,

.

&nbsp ,